Amir Haddad

**Laurent Amir Khalifa Khedider Haddad** (; born 20 Juin 1984), professionally kent as **Amir Haddad** () or simply as **Amir**, is a French-Israeli sangster-sangwriter an actor. He teuk pairt in 2006 in the Israeli muisic competeetion *Kokhav Nolad*, lowsed his album *Vayehi* in 2011 an wis a finalist in French competeetion *The Voice: la plus belle voix* as pairt o Team Jenifer finishin thrid in the competeetion. He representit Fraunce in the Eurovision Sang Contest 2016 wi the sang "J'ai cherché", whilk finisht in saxt place.

## Early life
Haddad wis born in Paris tae Maghrebi Jewish parents frae Tunisie an Morocco. He brocht up in Sarcelles (Val-d'Oise) an immigratit tae Israel in 1992 at the age o aicht as pairt o Aliyah; the faimily settled in Herzliya, north o Tel Aviv. He sang as a yung bairn in the synagogue an in mony social events.

Amir wis born deif in his richt lug.

## Career
### 2006–2013: ''Kokhav Nolad'' an ''Vayehi''
 
He cam tae fame in 2006 wi his parteecipation in the fowert saison o the Israeli sang competeetion *Kokhav Nolad* (Hebrew: כוכב נולד; A Starn is Born), the Israeli equivalent o the *Pop Idol* held Mey tae September 2006. He wis the furst candidate tae sing maistly French leid sangs durin the audeetion. He advancit fur 4 stages afore bein eliminatit.

The series wis wan bi Jacko Eisenberg. Nae winnin in the saison, he finisht his obligatory military service in the Israeli Defence Forces an continued his studies in dentistry in Hebrew Varsity o Jerusalem graduatin in 2012. His sang "Kache limtso milim", the Hebrew version o Patrick Bruel's French hit "J'te l'dis quand même", cam alangside a muisic video. Bruel luved Amir's rendeetion sae much he invitit him tae sing it wi him in a grand event in Ra'anana Pairk on 23 Mey 2008 in front o 8000 spectators. He sang it yet agin much later in 2013, durin the gala in tribute o Anaelle Ledoroth in Paris on 27 Mey 2013.

In 2011, Amir Haddad lowsed his debut studio album *Vayehi* co-written bi himsel an Omri Dagan durin the yeirs whan Amir wis a varsity student. The album includit his popular version o "Kache limtso milim". He forby revivit a 1990s hit "Désenchantée" bi French airtist Mylène Farmer. Haddad's version wis producit bi the kenspeckle Israeli producer Offer Nissim. Meanwhiles, he pursued his passion in muisic.

At the end o the competeetion, Haddad wis signt tae a French label, creatin a follaein in Fraunce, Swisserland, the Unitit States an Brazil in addeetion tae Israel. He cooperatit wi a nummer o airtists, merkitly Shlomi Shabat, Haim Moshe, Dudu Aharon, Gad Elbaz an Eyal Golan.

### 2014–2015: ''The Voice: la plus belle voix''
In 2014, he teuk pairt in saison 3 o the French telly series *The Voice: la plus belle voix* broadcast on TF1 frae 11 Januar 2014 tae 10 Mey 2014. In the blind audeetions, Haddad sang "Candle in the Wind" frae Elton John wi aw fower coaches, Garou, Mika, Jenifer an Florent Pagny turnin thair chairs. Haddad chuise tae be pairt o Team Jenifer. He mak it tae the Final whaur he finisht thrid.

## Personal life
Whilst attendin varsity, he wis diagnosed wi attention-deficit hyperactivity ail.

On 7 Julie 2014, Amir marriet Lital, his langtime companion in Israel. Thair furst bairn, a son cried Mikhaël, wis born on 8 Februar 2019. Thay walcomit thair seicont son cried Or ("Licht" in Hebrew) in Julie 2022.

On 1 November 2024, Amir an his wifie revealt thay wur expectin thair thrid bairn durin the NRJ Music Awards 2024 whan Lital appeared wi a roondit belly on the reid cairpet. Amir later confirmit that the bairn woud be a lad. Thair thrid son, Nuri, wis born in Februar 2025.

Amir pairticipates in triathlon an aa.